སློབ་གྲྭའི་སློབ་གཙོ་བསྟན་པས་བསྟན་དོན།ཐེངས་འདིའི་སློབ་སྒྲུབ་རོགས་སྐྱོར་ལ་མ་དངུལ་གྱི་ཞལ་འདེབས་ཕུལ་བའི་ཀུང་ཟི་དག་ལ་སྙིང་ཐག་པ་ནས་བཀའ་དྲིན་ཆེ་ཞུ་བ་དང་ཆབས་ཅིག་ཏུ་གསེར་ཆེན་རྫོང་མི་རིགས་སློབ་འབྲིང་འདི་དུས་ནམ་ཞིག་ལ་བཙུགས་པ་དང་།མིག་སྔར་སློབ་གྲྭར་དགེ་བཟོ་བ་དང་སློབ་མ་ཅི་ཙམ་ཡོད་པ།སློབ་མའི་ཐོན་ཁུངས་ནི་རང་རྫོང་གི་ཤང་དང་གྲོང་བརྡལ་གང་དག་ཡིན་པ་སོགས་ངོ་སྤྲོད་བྱས་ཏེ་སློབ་ལོ་རན་པའི་བྱིས་པ་དག་ཆད་ལྷག་མེད་པའི་སྒོ་ནས་སློབ་གྲྭར་ཞུགས་སུ་བཅུག་སྟེ་ཏང་གི་མི་རིགས་སློབ་གསོའི་འོས་འགན་ལེགས་འགྲུབ་དང་མི་རིགས་ས་ཁུལ་གྱི་སློབ་གསོའི་དམིགས་འབེན་བརྩོན་ལེན་བྱེད་པའི་ཆ་ལ་སྔ་ན་མེད་པའི་ནུས་པ་གང་ཡོད་འདོན་དགོས་ལ།ལྷག་པར་དུ་སྤྱི་ཚོགས་དང་ཁྱིམ་བདག་གིས་ཁས་ལེན་བྱེད་པའི་སློབ་གསོ་སྤེལ་དགོས་པ་དང་།ཕྱོགས་ཡོངས་ནས་སློབ་གསོ་གཞི་རྩ་འཛིན་པའི་ཡང་དག་གི་ལྟ་བ་གཞིར་བཟུང་སྟེ་མི་རིགས་སློབ་གྲྭའི་མ་འོངས་པའི་རེ་འདུན་དང་མི་རིགས་སློབ་གསོའི་འབྱུང་འགྱུར་གྱི་དམིགས་འབེན་ལེགས་འགྲུབ་སྒོས་ཏང་དང་རྒྱལ་ཁབ་ཀྱི་རེ་བ་སྟོང་ཟད་དུ་གཏོང་མི་རུང་བ་དང་།བྱམས་བརྩེ་ལྡན་པའི་སྤྱི་ཚོགས་ཀྱིས་རོགས་སྐྱོར་ཆུད་ཟོས་སུ་མི་གཏོང་བའི་ཆེད་དུ་སློབ་གྲྭའི་དགེ་བཟོ་བ་ཡོངས་ཀྱིས་རྡོག་རྩ་གཅིག་སྒྲིལ་དང་ནུས་པ་གང་ཡོད་ཀྱིས་མི་རིགས་སློབ་གསོའི་རྒྱུ་སྤུས་མཐོར་འདེགས་སུ་གཏོང་དགོས་པའི་རེ་བ་བཏོན།